open-index/open-wikipedia-markdown huggingface dataset:
فاضل القانون

**فاضل القانون** ایک فاضل کے درجہ کی تعلیمی سند ہے جس کو انگریزی کے اختصار میں LLB بھی کہا جاتا ہے اور اس کا مکمل نام Legum Baccalaureus ہے جو ایک لاطینی لفظ ہے، اختصار میں ایل کے لفظ کو دو بار لکھنے (LL) لکھنے کی وجہ یہ ہے کہ یہ درجہ مختلف قانونوں کا احاطہ کرنے والی سند کے طور پر مانا جاتا ہے نہ کہ صرف کوئی ایک قانون اسی لیے اس کے مکمل نام میں Laws لکھا جاتا ہے یعنی عام انگریزی میں اسے Bachelor of Laws کہا جاتا ہے، اردو میں ایسا کرنے کی ضرورت اس لیے محسوس نہیں ہوتی کہ اردو میں قانون کے لفظ سے کسی ایک مخصوص قانون کا نہیں بلکہ مجموعۂ قوانین کا تصور ہی ابھرتا ہے۔ یہ اصطلاح برطانوی نظام قانون کے قانونِ عرفی میں استعمال کی جانے والی اصطلاح ہے جبکہ امریکہ میں اسے عالم قانون (Juris Doctor) کہہ کر JD کا اختصار اختیار کیا جاتا ہے۔

## حوالہ جات

زمرہ:اسناد تعلیم
زمرہ:فاضل کی اسناد
زمرہ:قانون
زمرہ:ویکی ڈیٹا سے مطابقت رکھنے والی مختصر تفصیل
راگیشری (راگ)

راگیشری، کھماج ٹھاٹھ کی اوڈو کھاڈو راگنی ہے یغنی اس میں بالبرتیب آو رہی آمروہی میں پانچ اور چھ سروں کا امتزاج ہے۔

## تشکیل راگ
اس کا وادی سر مدھم اور سموادی سر کھرج ہے۔ بغض گائک گندھار کو وادی اور دھیوت کو سموادی مانتے ہیں جو دونوں‎ں صورتوں میں مروج اور درست ہے۔ مدھم اور کھرج کی مینڈھیں اور گندھار دھیوت کی تکرار دل کو بہت ہی بھلی لگتی ہیں۔ سر پنچم اس میں ورج ہے یعنی مستعمل نہیں آروہی میں رکھب ورجت ہے۔ سوائے نکھاد کے جو کومل ہے، باقی سب سر تیور لگتے ہیں۔

## ناثر
راگیشری رات کے راگ اور راگنیوں میں مقبول ترین راگنی ہے۔ گائک اس کو بے حد پسندیدگی اور لگن سے گاتے ہیں۔ گو اس کا برن پہاڑی سے کافی مشابہت رکھتا ہے مگر وادی سموادی اور چال کے فرق سے ان دونوں راگنیوں میں نجوبی پہچان کی جا سکتی ہے۔
یہ راگنی کلاسیکی موسیقاروں کے علاوہ فلمی موسیقاروں کے نزدیک بھی بے حد مقبول ہے۔ آنہوں نے بھی اس راگنی سے کافی فائدہ حاصل کیا ہے۔ بہت سی فلمی دھنیں اور غیر فلمی دھنیں اس سے اخذ کی گئی ہیں۔

## آروہی آمروہی
اس کی آروہی آمروہی یوں ہے اور اسے اترانگ اور پوروانگ دونوں میں نجوبی گایا جا سکتا ہے۔


**آروہی**: سا گا ما دھا نی سا
**آمروہی**: سا نی دھا ما گا رے سا


## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 92-95۔

زمرہ:ہندوستانی راگ
مقتدرہ مجلس بلدیاتی انتخابات

**مقتدرہ مجلس بلدیاتی انتخابات** Local Council Election Authority

## حوالہ جات

زمرہ:عدالتی نظام
اسناد تعلیم

**اسنادِ تعلیم** کا لفظ عام طور پر اردو میں درجۂ تعلیم (educational degree) کے لیے استعمال کیا جاتا ہے جو کسی بھی طالب علم کو ایک جامعہ کی جانب سے اس کو کوئی تعلیمی دور (course) کامیابی سے مکمل کرنے پر عطا کی جاتی ہے۔ جبکہ دانشنامہ (diploma) ایک ایسی سند (certificate) کو کہا جاتا ہے کہ جو اس بات کی گواہی دے کہ کس طالب علم نے کوئی دور تعلیم مکمل کر لیا ہے اور اب وہ کسی درجے (degree) کا اہل ہے، بعض اوقات ایسا بھی ہوتا ہے کہ دانشنامہ ایسی چیز کو کہا جاتا ہے کہ جو کسی دانشگاہ (college) کی جانب سے عطا کی جائے جبکہ درجہ عام طور پر کسی جامعہ کی جانب سے دی جانے والی سند کے زمرے میں آجاتی ہے، مگر ہمیشہ اور ہر ملک میں ایسا نہیں ہوتا ہے۔ گو سند تعلیم کے لفظ کو تو تعلیمی degree کا متبادل کہا جا سکتا ہے لیکن سند (certificate) کا لفظ بذات خود تعلیم یا تدریس کے لیے مخصوص نہیں ہے اور یہ ہر قسم کے تدریسی یا غیر تدریسی معاملات کی گواہی کے طور پر دی جانے والی ایک رسمی دستاویز ہوتی ہے۔


زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:علمی درجات بلحاظ ملک
جھنجھوٹی

**جھنجھوٹی** کھماج ٹھاٹھ کی اوڈو سمپورن راگنی ہے یعنی آروہی میں پانچ سر اور امروہی میں سات سر ہیں۔

## استعمال
اس راگنی کے گانے کا وقت رات کا دوسرا پہر ہے۔ جھنجھوٹی اور پہاڑی آپس میں ملتی جلتی راگنیاں ہیں۔ بعض گائک اکثر و پیشتر پہاڑی اور جھنجھوٹی کو ملا کر بھی گاتے ہیں۔ پہاڑی کی طرح جھنجھوٹی کو بھی زیادہ تر ہلکی پہلکی اور نیم کلاسیکی موسیقی میں استعمال میں لایا جاتا ہے۔ کلاسیکی موسیقی کے گائک اور فلمی موسیقار نے یکساں طور پر اس راگنی سے اپنی پسند اور ضرورت کے مطابق استفادہ کیا ہے۔ اس راگنی میں بڑی دلکش ٹھمریوں اور غزلیں کی دھنیں بنی ہیں اور ہلکے پھلکے فلمی اور غیر فلمی گیت بھی بیان لکھے گئے ہیں۔

## تشکیل راگ
جھنجھوٹی میں رکھب وادی اور پنچم سموادی ہے۔ بعض گائک گندھار کو وادی اور کھرج کو سموادی مادتے ہیں۔

## آروہی آمروہی
اس کی آروہی آمروہی وکر ہے یعنی ہل دار اور درج ذیل ہے:

آروہی: سا۔ رے۔ ما۔ پا۔ دھا۔ سا
آمروہی: سا نی دھا ما پا - گا - رے - سا

## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 101-102۔

زمرہ:ہندوستانی راگ
بنیاد پرستی

بنیادی پرستی کا ترجمہ fundamentalism کے لیے اختیار کیا جاتا ہے اگر درست ترجمہ کیا جائے تو یہ بنیادیت یا اصولیت ہوگا، یعنی کسی بھی بنیاد پر یا اصل پر قائم رہنا یا ایسا کرنے کی کوشش کرنا۔ انگریزی میں یہ لفظ لاطینی زبان fundamentum سے آیا ہے؛ جس کے معنی بنیاد کے ہوتے ہیں۔ اس کے ساتھ مذہب کا تعلق  1920  اور بعض ذرائع کے مطابق  1910  کے زمانے تک    سے دیکھنے میں آ رہا ہے کہ جب اس کو مذہب پرست کے طور پر استعمال کیا گیا۔ کہا جاتا ہے کہ یہ اصطلاح پہلی مرتبہ اخبارات و جرائد میں  1954  سے مشہور ہونا شروع ہوئی جبکہ اس کا طباعت میں جاری ہونے کا سلسلہ بعض کتب کے مطابق  1909  تک جاتا ہے   ۔

## حوالہ جات

زمرہ:مذہب و سیاست
زمرہ:مذہبی بنیاد پرستی
زمرہ:ویکی ڈیٹا سے مطابقت رکھنے والی مختصر تفصیل
زمرہ:مذہبی مظالم
کیدارا

راگ **کیدارا** بلاول ٹھاٹھ کا کھاڈو یعنی آروہی میں جھ سر اور امروہی میں بھی چھ سروں پر مشتمل ہے۔ کیدارا ایک نہایت ہی خوبصورت اور پر اثر راگ ہے۔

## تشکیل راگ
بعض گائک اس کو کلیان ٹھاٹھ پر بھی مانتے ہیں کیونکہ اس میں دونوں مدھم استعمال ہودے ہیں۔ مگر چونکہ کومل مدھم پر زیادہ زور ہونے کی وجہ سے اس کو بلاول ٹھاٹھ پر ہی تسلیم کیا گیا ہے۔ اس لیے اسے مشر میل یعنی مشترک میل ٹھاٹھ کا راگ بھی کہا جاتا ہے۔ دونوں مدھم کی تکرکر اس راگ کی جان ہے اور اس تان کی وجہ سے راگ کیدارا کو بآسانی پہچانا جا سکتا ہے۔ آروہی میں رکھب ورجت ہے۔ آمروہی میں گندھار ورجت یعنی استعمال نہیں ہوتا۔

## استعمال
کیدارا سپاٹ نہیں ہے اس لیے یہ راگ زیادہ تر سر بلمپت میں ہی گانے کا ہے۔ درت لے میں اس راگ کو صحیح رکھنا نہایت مشکل ہے۔ بہر حال اس راگ کو جس قدر بلمپت میں گایا جائے، گانے میں اور سننے میں دونوں صورتوں میں دلوں پر اثر کرتا ہے۔

## آروہی آمروہی
آروہی آمروہی وکر دار ہے یعنی ہل دار ہے اور درج ذیل ہے:


**آروہی**: سا - ما - گا - ما- دھا - نی- سا
**آمروہی**: رے - نی - سا - دھا - پا - ما - پا - دھا - ما - رے - سا


## حوالہ جات
اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 161-164۔

زمرہ:ہندوستانی راگ
زمرہ:ویکی ڈیٹا سے مطابقت رکھنے والی مختصر تفصیل
مجلس وکلاء

**بار کونسل** ایک ایسی تنظیم ہے جو دائرہ اختیار میں قانونی پیشے کو منظم اور نمائندگی کرتی ہے۔
بہت سے ممالک میں، یہ وکلا کے داخلے، تربیت اور نظم و ضبط کے لیے ذمہ دار ہے اور قانونی تعلیم اور مسلسل پیشہ ورانہ ترقی کے لیے معیارات بھی طے کرتی ہے۔ بار کونسل کی صحیح ذمہ داریاں اس دائرہ اختیار کے لحاظ سے مختلف ہو سکتی ہیں جس میں یہ کام کرتی ہے۔

زمرہ:انگلستان کی تنظیمیں
زمرہ:مملکت متحدہ میں قانون
زمرہ:عدالتی تنظیمیں
زمرہ:عدالتی نظام

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
بہاگ

راگ بہاگ، بلاول ٹھاٹھ کا اوڈو سمپورن یعنی آروہی آمروہی کے اعتبار سے پانچ اور سات سروں پر مشتمل راگ ہے۔

## تشکیل راگ
بعض گائک اس راگ کو کلیان ٹھاٹھ کا بھی بتاتے ہیں مگر دراصل یہ بلاول ٹھاٹھ کا ہی راگ ہے۔ ویسے تیور مدھم اور تیور نکھاد کے اعتبار سے اس راگ کا کلیان ٹھاٹھ سے اخذ کیے جانے کا بھی گمان ہوتا ہے کیونکہ کلیان ٹھاٹھ کے اکثر و پیشتر راگوں کا وجود انہی دو سروں پر منحصر ہے۔ مگر خود بلاول ٹھاٹھ میں ایسے راگ اور راگنیاں موجود ہیں جن میں تیور مدھم، تیور دھیوت، تیور گندھار اور تیور نکھاد باری باری یا بیک وقت استعمال ہوتے ہیں۔ جن میں خاص کر کیدارا، چاندنی کیدارا، انندی وغیرہ شامل ہیں۔ راگ بہاگ کو مشر میل ٹھاٹھ سے اخذ کیا ہوا راگ کہہ سکتے ہیں۔ اس کا وادی سر گندھار اور سموادی نکھاد ہے لیکن بعض مدھم وادی اور کھرج سموادی مانتے ہیں۔

## تاثر
اس راگ کا تاثر اداسی اور غمانگی کا ہے۔ راگ بہاگ نہایت ہی مشہور و معروف راگ ہے اور گائک اس کی بڑی لگن اور محبت سے گاتے ہیں۔ کس کے گانے کا وقت رات کا دوسرا پہر ہے۔ اس راگ کو خالصنآ راگ کے انداز میں گایا جاتا ہے۔ اس راگ کو بہت سے راگوں سے بچا کر گانا پڑتا ہے جن میں خاص کر ماروا بہاگ, شنکرا، بہاگڑا وغیرہ ہیں۔

## آروہی آمروہی
بہاگ میں سوائے کومل مدھم کے باقی تمام سر تیود لگتے ہیں۔ آروہی آمروہی درج ذیل ہیں:


**آروہی:** سا - گا - ما - پا - نی - سا
**آمروہی:** سا - نی - دھا -پا - ما - پا - گا - ما - گا - رے -سا


## حوالہ جات ==* اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفحہ 168-170۔

زمرہ:ہندوستانی راگ
ماروا

راگ ماروا، **ماروا** ٹھاٹھ کا کھاڈو یعنی چھ سر کا راگ ہے۔

## استعمال
بعض گاشک ماروا راگ کو "خشک" کہتے ہیں؛ لیکن یہ تو گائک کی آواز اور پیشکشی پر زیادہ منحصر ہے کہ وہ اس کو پر اثر انداز میں پیش کرے۔ ویسے اکثر و بیشتر گائک اس راگ کو زمانہ قدیم سے آج تک بڑی پسندیدگی سے گاتے ہیں۔ ماروا کو سوہنی، پوریا اور پراڑی سے بچا کر گانا جاہیے کیونکہ مذکورہ راگنیوں کے سر ایک ہیں مگر وادی سموادی کے فرق سے علاحدہ ہیں۔ اس لیے ماروا نہایت احتیاط کے ساتھ گانا پڑتا ہے۔ اس کو خالصتآ راگ کے طور پر گایا جاتا ہے۔

## تشکیل راگ
رکھب وادی سر اور دھیوت سموادی سر ہے۔ ماروا شام کے دوسرے بے حد مشہور اور معروف اور مقبول ترین راگوں میں سے ایک راگ ہے۔ دھیوت اور رکھب کی سنگت اور تکرار اس راگ کی خوبصورتی اور دلکشی میں بے حد اضافہ کرتی ہے۔ یہ نہ صرف راگ ہے بلکہ بذات خود ایک ٹھاٹھ ہے۔

## آروہی اور آمروہی
آروہی آمروہی اس کی بالکل سپاٹ اور درج ذیل ہے:

**آروہی**: سا - نی - رے - گا - ما - دھا - نی - سا
**آمروہی**: سا - نی - دھا - ما۔ گا - رے - سا


## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 165-166۔

زمرہ:ہندوستانی راگ
پوٹاشیئم

**پوٹاشیم** یا **پوٹاشیئم**  ایک کیمیائی عنصر ہے جس کی علامت K اختیار کی جاتی ہے؛ اور K سے اختیار کی جانے والی اس علامت کی وجہ اس کی عربی اساس القلیۃ ہے جو اندلس کے راستے kalium کی شکل میں یورپ (لاطینی زبان) میں رائج ہوئی، اس لفظ کی اساس قلو ہے جس سے انگریزی کا موجودہ لفظ alkali (القالی) بھی ماخوذ کیا جاتا ہے۔ جبکہ اس عنصر کے عام نام potassium کی اساس potash سے آتی ہے جس کو اردو میں اُشنان کہا جاتا ہے اور اسی سے potash یعنی اشنان کے بعد ium یعنی یم لگا کر اشنانیم کا متبادل اختیار کیا جاتا ہے۔ یہ ایک نرم دھات ہے۔

## تاریخ
یہ ایک نرم دھات ہے۔ جس کا تعلق دوری جدول کے القالی دھاتوں سے ہے۔ اس کو انگریز کیمیا دان ہمفری ڈیوی نے 1807ء میں دریافت کیا تھا۔

## تیاری
جب اس کو پانی میں حل کیا جاتا ہے تو یہ پانی میں موجود تیزابساز سے مل کر کاسٹک پوٹاش میں تبدیل ہو جاتا ہے۔ اور پانی کی ہائیڈروجن کو آزاد کر دیتا ہے۔

## خصوصیات
### طبیعی خصوصیات
پوٹاشیئم ایک نرم سرمئی دھات ہے۔ اسے چاقو سے آسانی سے کاٹا جا سکتا ہے۔ اس کا پگھلنے کا نقطہ 63 ڈگری سیلسیئس (145.4 ڈگری فارنہائٹ) ہے۔ یہ بہت کم درجہ حرارت پر پگھلتا ہے۔ یہ ایک القالی دھات ہے۔ یہ سنگصر (lithium) کے بعد دوسرے ہلکا القالی دھات ہے۔
### کیمیائی خصوصیات
پوٹاشیئم صوداصر (sodium) اور دیگر القالی دھاتوں کی طرح بہت سے کیمیائی رد عمل میں رد عمل ظاہر کرتا ہے۔ یہ ہوا میں داغدار ہو کر سطح پر ایک سفید اکسید ساز پرت پیدا کرتا ہے۔ اس لیے اسے تیل میں ذخیرہ کیا جاتا ہے۔ یہ پانی کے ساتھ بھی بہت تیزی سے رد عمل ظاہر کرتا ہے، جو اس کے تیل میں ذخیرہ کرنے کی ایک اور وجہ ہے۔ پانی کے ساتھ اس کے رد عمل کے دوران پیدا ہونے والی ہائیڈروجن (hydrogen) شعلوں میں پھٹ سکتی ہے جب پانی میں پوٹاشیئم کی ایک بڑی مقدار شامل کی جاتی ہے۔ پوٹاشیئم آبکسید (potassium hydroxide) بھی پیدا ہوتا ہے۔ پوٹاشیئم بھی آسانی سے ہوا میں جلتا ہے، پیرآکسائڈ یا سپرآکسائڈ بنانے کے لیے۔

### خاص مرکبات
اس کے خاص خاص مرکبات یہ ہیں۔
* پوٹاشیئم عفداد (potassium bromide) جو بطور سکون بخش دوا بھی استعمال ہوتی ہے
* پوٹاشیئم سبزید (potassium chlorate) جسے مینگنیوی دو اکسید (manganese dioxide) سے ملا کر گرم کرنے سے تیزابساز (oxygen) پیدا ہوتی ہے۔ یہ مرکب دیا سلائی میں بھی ڈالا جاتا ہے۔
* پوٹاشیئم آبیداد (potassium cyanide) جو ایک زہر قاتل ہے۔
* پوٹاشیئم نطرید (potassium nitrate) یا سالٹ پیٹر جو آتش بازی کے سامان میں استعمال ہوتی ہے۔
* پوٹاشیئم فحمید (potassium carbonate) یا اُشنان لکڑی کی راکھ میں موجود ہوتا ہے۔

## واقعہ
پوٹاشیئم فطرت میں نہیں ہوتا ہے کیونکہ یہ بہت زیادہ رد عمل شدہ ہے۔ یہ معدنیات میں پایا جاتا ہے، اگرچہ۔ یہ ان سے پوٹاشیئم آبکسید (potassium hydroxide) یا پوٹاشیئم سبزداد (potassium chloride) کے برق پاشیدگی کے ذریعے نکالا جاتا ہے۔ پوٹاشیئم آبکسید اور پوٹاشیئم سبزداد کو بہت زیادہ درجہ حرارت پر پگھلانا پڑتا ہے۔

## استعمال
پوٹاشیئم دھات محللات سے پانی جذب کرنے کے لیے استعمال ہوتا ہے۔ یہ کچھ علمی آلات (scientific instruments) میں بھی استعمال ہوتا ہے۔

پوٹاشیئم کے مرکبات صابن، کھاد، دھماکا باز اور ماچس میں استعمال ہوتے ہیں۔
## مزید دیکھیے
* سنگصر (lithium)
* حمصر (rubidium)
* سمصر (caesium)
* القالی دھات

## بیرونی روابط


زمرہ:القالی دھاتیں
زمرہ:تخفیفی عاملین
زمرہ:غذائی معدنیات
زمرہ:کیمیائی عناصر
زمرہ:پوٹاشیم مرکبات
زمرہ:ویکی ڈیٹا سے مختلف مختصر وضاحت
کسبی اشتراکیت

کسبی اشتراکیت

syndicalism

کسبی اشتراکیت انقلابی اور اگر ضرورت پڑے تو تشدد آمیز تدابیر اختیار کرنے کو روا جانتی ہے۔ اس کا اصول یہ ہے کہ صنعت و حرفت دیگر ذرائع پیدائش یعنی دولت کی پیدائش کے ذرائع ٹریڈ یونینوں کے ہاتھ میں ہوں۔ تا کہ سرمایہ داروں کا وجود نہ رہے۔ کسبی اشتراکیت کے مطابق دولت پیدا کرنے والے یعنی مزدور اس دولت کے مالک ہیں نہ کہ کوئی ایک شخص۔ اس تحریک کو فرانس میں 1899ء اور 1937ء میں بڑا عروج حاصل ہوا۔

کسبی اشتراکیت
زمرہ:اشتراکیت
زمرہ:اقتصادی حکیمات
زمرہ:تعلقات کاری
زمرہ:مزدوری
زمرہ:سماجی تحریکیں
زمرہ:معاشیات محنت
زمرہ:نراجیت
زمرہ:انتہائی بائیں بازو کی سیاست
زمرہ:اشتمالیت
زمرہ:ضد فسطائیت
زمرہ:فسطائیت
زمرہ:انتہائی دائیں بازو کی سیاست
زمرہ:نراجی نظریہ
زمرہ:سیاسی تحریکیں
زمرہ:سیاسی اصطلاحات
فیبین

اشتراکیت کی انگلستانی شاخ اور مکتبِ فکر کو **فیبین** ()کہتے ہیں۔ فیبین سوسائٹی کی بنیاد 1884ء میں رکھی گئی تھی۔ اس سوسائٹی کا نام رومی جرنیل Fabius کے نام پر رکھا گیا جس نے دشمن کی طاقت کو کمزور کرنے کے لیے تیز رفتار اور انقلابی طریقے استعمال کیے۔

## فیبین اشتراکیت کے مشاہیر
* برناڈ شا
* بیڑائس دیب

فیبین اشراکیت پارلیمانی نظام حکومت کے حق میں ہے۔

## حوالہ جات

زمرہ:اشتراکی جمہوریت
زمرہ:عہد وکٹوریہ
زمرہ:کامنز زمرہ جس کا ربط ویکی ڈیٹا پر ہے
زمرہ:لندن اسکول آف اکنامکس
زمرہ:لندن میں قائم تنظیمیں
زمرہ:مملکت متحدہ میں 1884ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
گلڈ اشتراکیت

گلڈ اشتراکیت

Guild Socialism

فیبین اشتراکیت کی طرح یہ بھی انگلستان کی پیداوار ہے۔ اور بیسیوں صدی کے شروع میں نمودار ہوئی۔ یہ مارکسی اشتراکیت اور کسبی اشتراکیت کا درمیانی راستہ ہے۔ یہ کسبی اشتراکیت سے اس بات پت اتفاق نہیں کرتی کہ تشدد پسند طریقہ اختیار کیا جائے۔ دوسری طرف مارکسی اشتراکیت سے اس بات پر اختلاف کرتی ہے کہ صرف بتدریج سیاسی تدابیر اختیار کرنا کافی ہے۔

اس کے نزدیک معاشی تدابیر اختیار کرنا بھی ضروری ہے۔ جس کی دو صورتیں ہیں ایک تو سرمایہ داروں کی پالیسی میں مداخلت کرنا اور دوسرے مزدورں کو ان کے حقوق دلوانا، صنعت و حرفت پر سرمایہ داروں، مزدوروں اور بالآخر صارفین کو یکساں قابوں میں رکھنا۔

زمرہ:اشتراکیت
زمرہ:اقتصادی نظریات
زمرہ:تحریک مزدوری
زمرہ:کسبی اشتراکیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:اشتراکی تنظیمیں
زمرہ:تاریخ اشتراکیت
پوریا

راگ پوریا، ماروا ٹھاٹھ کا کھاڈو یعنی چھ سروں پر مشتمل ہے۔ 

## تشکیل راگ
اس میں گندھار واسی اور نکھاد سموادی ہے۔ پنچم کا سر متروک ہے۔ اس کو ماروا سے اپنے وادی- اس کو ماروا سے بچا کر نہایت احتیاط سے گانا پڑتا ہے کیونکہ آروہی اور امروہی کے اعتبر سے یہ دونوں راگ ایک دوسرے سے نہایت ہی مشابہ ہیں؛ لیکن سموادی سروں اور راگ کے چلن سے مستند کیا جا سکتا ہے۔ اس راگ میں نکھاد اور مدھم پر زیادہ زور دیا جاتا ہے تا کہ اس کی انفرادیت قائم رہ سکے۔ 

## تاثر
پوریا کے گانے کا وقت شام ہے اور اس کا تاثر غمگین ہے۔

## آروہی آمو رہی

**آروہی:** سا - نی - رے - گا - ما - دھا - نی - سا
**آمروہی:** سا - نی - دھا - ما - گا - رے - سا


## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 167-169۔

زمرہ:ہندوستانی راگ
جگہ نما

* **جگہ نما** کے دیگر معنوں کے لیے دیکھیےجگہ نما
بائیں|چوکھٹا|ایک ٹمٹماتا یا جھپکتا ہوا عمودی جگہ نما جو اس مقام کی نشان دہی کر رہا ہے جہاں ادخال یا اندراج ظاہر ہوگا۔
علم کمپیوٹر کاری میں جگہ نما (cursor) ایک ایسے نشانگر (pointer) کو کہا جاتا ہے کہ جو شمارندی تطاہرہ (computer display) یا کسی اور تظاہرہ اختراع (تظاہرہ اختراع) پر اس مقام یا جگہ کی جانب اشارہ کرتا ہے کہ جہاں کسی اختراع ادخال (input device) سے کیا جانے والا اندراج یا ادخال نمودار ہو۔

گراف سطح البین (graphical interphase) کے آنے سے قبل 1960 کے لگ بھگ اکثر برنامجات (programe) جیسے MS-DOS وغیرہ میں استعمال ہونے والے جگہ نما، زیر خط (underscore) ہوا کرتے تھے۔ آج کل بھی یہ تین اقسام کے ہو سکتے ہیں زیر خط، مکعب اور یا عمودی خط۔۔ ایسے کمپیوٹر یا کمپیوٹر کہ جن میں فارہ (mouse) یا کوئی اور نشانگر اختراع (pointer device) بھی سطح البین (interface) کا حصہ ہو تو ان میں ایک اضافی جگہ نما بھی ظاہر ہوتا ہے جس کی عام طور پر شکل تیر نما ہوتی ہے اور یہ کمپیوٹر ماؤس یا اس نشانگر اختراع کے مقام کو ظاہر کرتا ہے۔
[بائیں|چوکھٹا|[کمپیوٹر ماؤس (ماؤس) کا جگہ نما۔]]

زمرہ:یوزر انٹرفیس
زمرہ:یوزر انٹرفیس ٹیکنکس
زمرہ:مجازی حقیقت
زمرہ:انسانی ابلاغیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
اشارہ گر اختراع

[تصغیر|220px|ایک عام نشانگر اختراع ، جس کو [کمپیوٹر ماؤس|فارہ (ماؤس) کہا جاتا ہے]]
[تصغیر|220px|IBM کے [لیپ ٹاپ|لیپ ٹاپ (Laptop) پر لگی ایک لمسی گدی (touchpad) اور نشانگر تیلی (pointing stick)]]
نشانگر اختراع (Pointing device) کسی بھی شمارندے یا کمپیوٹر کے ساتھ منسلک ایک ایسی اختراع (device) کو کہتے ہیں کہ ایک صارف کو کمپیوٹر میں فضائی (spatial) بیانات یا data کے ادخال میں راہنمائی فراہم کرتی ہے، ظاہر ہے کہ یہ ایک قسم کی مصنع کثیف (hardware) ہی ہوتی ہے اور اس سے مراد ایک انسانی سطح البین اختراع (human interface device) کی ہی لی جاتی ہے۔ 

زمرہ:شمارندکاری اختراعات ادخال
زمرہ:یوزر انٹرفیس
زمرہ:کمپیوٹر ان پٹ آلات
زمرہ:ویکی ڈیٹا سے مختلف مختصر وضاحت
زمرہ:اشارہ گر آلات
زمرہ:کمپیوٹر ہارڈویئر
پاول وٹزلویک

Paul Watzlawick

پیدائش:25 جولائی 1921ء

انتقال: 31مارچ 2007ء

مشہور فلسفی، ماہرِ نفسیات۔ جنوبی آسٹریا میں Villach کے مقام پر پیدا ہوئے۔ انھوں نے وینس اور زیورچ میں تعلیم حاصل کی اور اَیل سلواڈور یونیورسٹی میں پڑھانے کے بعد 1960ء میں امریکا چلے گئے۔ 1967ء کے بعد سے وہ Stanford یونیورسٹی اور Mental ریسرچ انسٹی ٹیوٹ میں پڑھاتے رہے۔

انھوں نے نفسیاتی علاج اور فیملی تھیراپی کے حوالے سے اہم تحقیق کی۔ اپنی تحقیق میں انھوں نے انتہائی پیچیدہ اور مجرد عوامل مثلاً ابلاغ کے شعبے کو کنٹرول کرنے والے اصول و ضوابط کو موضوع بنایا۔ اُن کا کہنا تھا، یہ ممکن ہی نہیں ہے کہ کوئی شخص ابلاغ نہ کرے۔

اپنے پیچیدہ خیالات کو بھی وہ مختصر اور واضح جملوں میں بیان کرنے پر دسترس رکھتے تھے۔

وہ مزاحیہ انداز میں اور زندگی سے قریب تر تشبیہات اور استعاروں کی مدد سے اپنے نظریے کچھ اِس طرح سے بیان کرتے تھے کہ وہ آسانی سے پڑھنے اور سننے والے کی سمجھ میں آ جائیں۔ مثلاً اُن کے مشہور جملوں میں سے ایک یہ بھی ہے کہ ایسے ہاتھیوں کے خلاف جنگ کرنے سے، جو موجود ہی نہ ہوں، انسان کو ناخوشی ہی ملتی ہے۔ اُن کی بہت زیادہ مقبول اور بڑی تعداد میں فروخت ہونے والی کتاب ہے: ناخوش رہنے کے رہنما اصول

زمرہ:1921ء کی پیدائشیں
زمرہ:2007ء کی وفیات
زمرہ:امریکی فلسفی
زمرہ:امریکی ماہرین نفسیات
زمرہ:ماہر نفسیات
زمرہ:پالو آلٹو، کیلیفورنیا کی شخصیات
زمرہ:فیلاخ کی شخصیات
زمرہ:ریاستہائے متحدہ کو آسٹریائی تارکین وطن
زمرہ:بیسویں صدی کے فلسفی
زمرہ:آسٹریائی نژاد امریکی شخصیات
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے امریکی فلسفی
عمر شریف (مصری اداکار)

ہالی وُڈ کی کئی ایک کامیاب فلموں میں اداکاری کے جوہر دکھا کر عالمی شہرت حاصل کرنے والے فنکار۔ عمر شریف مصر کے بندرگاہی شہر اسکندریہ میں لبنان اور شام سے تعلق رکھنے والے ایک مسیحی گھرانے میں پیدا ہوئے۔ 1953ء میں انھوں نے خوبصورت اداکارہ فاتن حمامہ کے ساتھ مل کر ایک فلم میں کام کیا۔ تب اِس اداکارہ سے شادی کرنے کے لیے انھوں نے اسلام قبول کر لیا اور اپنا نام، جو تب تک مِشیل دمتری شالُوب تھا، بدل کر عمر شریف کر لیا۔ اِس شادی سے اُن کا ایک بیٹا ہوا، جس کا نام طارِق ہے۔

1962ء میں انھوں نے پہلی مرتبہ ایک انگریزی فلم میں کام کیا، یہ تھی لارنس آف عربیہ، جس کے لیے انھیں بہترین معاون اداکار کے آسکر ایوارڈ سے نوازا گیا۔ اِس کے تین سال بعد انھوں نے ڈاکٹر شِواگو میں کام کیا اور یوں عالمی شہرت کی دہلیز پر قدم رکھا۔ یہ تھی وہ فلم، جس میں عمر شریف کی اداکاری آج بھی لوگوں کے دلوں پر نقش ہے۔

## مزید دیکھیے
* مصری سنیما

## حوالہ جات

زمرہ:اسکندریہ کی شخصیات
زمرہ:اکیسویں صدی کے مصری مرد اداکار
زمرہ:الزائمر کے مرض میں مبتلا شخصیات
زمرہ:بیسویں صدی کے مصری مرد اداکار
زمرہ:حملہ کے مرتکب افراد
زمرہ:دمشق کی شخصیات
زمرہ:سابقہ مصری مسیحی
زمرہ:سوری اداکار
زمرہ:سوری مرد فلمی اداکار
زمرہ:سوری نژاد مصری شخصیات
زمرہ:شخصیات بلحاظ شامی-مشرقی راسخ الاعتقاد نسل
زمرہ:فاضل جامعہ قاہرہ
زمرہ:قاہرہ کی شخصیات
زمرہ:قاہرہ کے مرد اداکار
زمرہ:کیتھولک مسیحیت سے سنیت قبول کرنے والی شخصیات
زمرہ:مشرق وسطی
زمرہ:مصری اداکار
زمرہ:مصری غیر افسانوی مصنفین
زمرہ:مصری قوم پرست
زمرہ:مصری کھلاڑی
زمرہ:مصری مرد ٹیلی ویژن اداکار
زمرہ:مصری مرد فلمی اداکار
زمرہ:مصری مسلم
زمرہ:نو مسلمین
زمرہ:وفیات بسبب دورہ قلب
زمرہ:ویکی ڈیٹا سے مطابقت رکھنے والی مختصر تفصیل
زمرہ:1436ھ کی وفیات
زمرہ:1932ء کی پیدائشیں
زمرہ:2015ء کی وفیات
زمرہ:الزائمر کے مرض سے اموات
زمرہ:بہترین_معاون_اداکار_گولڈن_گلوب_(فلم)_کے_فاتحین
تظاہرہ اختراع

ڈسپلے اختراع (display device) ایسی اختراع (device) کو کہا جاتا ہے کہ جو کوئی تصویر یا متن کو ظاہر کرنے یا اس کی نمائش کرنے کے لیے استعمال کی جاتی ہے، آسان الفاظ میں اسے مظاہرہ اختراع بھی کہہ سکتے ہیں۔

زمرہ:یوزر انٹرفیس
زمرہ:ویڈیو ہارڈ ویئر
زمرہ:ویکی ڈیٹا سے مطابقت رکھنے والی مختصر تفصیل
زمرہ:ان پٹ/آؤٹ پٹ
برٹنی سپیئرز

**برٹنی سپیئرز** (انگریزی: Britney Jean Spears) (ولادت: 2 دسمبر 1981ء بمقام مکامب، مسیسپی) ریاستہائے متحدہ امریکا کی معروف گلوکارہ، گیت نگار اور رقاصہ ہے۔

نامور امریکی گلوکارہ۔ سپیئرز کم سنی ہی میں شوبزنس کی دنیا میں قدم رکھ چکی تھیں۔ ابتدائی تجربات انھیں نیویارک کے اداکاری کے ایک اسکول اور ٹیلی وژن کے لیے کچھ اشتہاروں میں ہوئے، جس کے بعد گیارہ سال ہی کی عمر سے انھوں نے مِکی ماؤس کلب میں اپنے فن کا مظارہ کرنا شروع کر دیا تھا۔

جب 1999ء میں انھوں نے اپنے گیتوں کے پہلے البم Baby One More Time کے ساتھ عالمی شہرت کی دہلیز پر قدم رکھا تو اُن کی عمر صرف اٹھارہ برس تھی۔ یہ البم 20 ملین کی تعداد میں فروخت ہوا۔ اُن کی آمدنی کا تخمینہ 100 ملین یورو لگایا گیا ہے۔

1999ء میں گیتوں کا دوسرا البم Oops! I Did It Again جاری ہوا جبکہ 2003ء میں In The Zone کے نام سے۔ اپنے شوہر سے طلاق کی وجہ سے بھی وہ عالمی ذرائع ابلاغ کی خبروں کا موضوع بنیں۔ اس کے بعد برٹنی نے دوسری شادی کر لی۔
## حوالہ جات

* Youtube

زمرہ:1981ء کی پیدائشیں
زمرہ:اکیسویں صدی کی امریکی اداکارائیں
زمرہ:اکیسویں صدی کی امریکی کاروباری شخصیات
زمرہ:اکیسویں صدی کی امریکی گلوکارائیں
زمرہ:اکیسویں صدی کی گلوکارائیں
زمرہ:اکیسویں صدی کے امریکی گلوکار
زمرہ:امریکی اداکارہ بچیاں
زمرہ:امریکی اسٹیج اداکارائیں
زمرہ:امریکی پاپ گلوکار
زمرہ:امریکی پاپ گلوکارائیں
زمرہ:امریکی رقاصائیں
زمرہ:امریکی رقص موسیقار
زمرہ:امریکی فلمی اداکارائیں
زمرہ:امریکی گلوکار-نغمہ نگار
زمرہ:امریکی گلوکارہ
زمرہ:امریکی گیت نگار گلوکارائیں
زمرہ:امریکی ٹیلی ویژن اداکارائیں
زمرہ:امریکی ہمدرد عوام
زمرہ:انگریز نژاد امریکی شخصیت
زمرہ:ایم ٹی وی یورپ میوزک ایوارڈز فاتحین
زمرہ:بقید حیات شخصیات
زمرہ:بیسویں صدی کی امریکی اداکارائیں
زمرہ:بیسویں صدی کی امریکی گلوکارائیں
زمرہ:بیسویں صدی کی گلوکارائیں
زمرہ:بیسویں صدی کے امریکی گلوکار
زمرہ:کاروبار میں امریکی خواتین
زمرہ:لوزیانا کی اداکارائیں
زمرہ:لوزیانا کی کاروباری شخصیات
زمرہ:لوزیانا کے کیتھولک
زمرہ:لوزیانا کے گلوکار
زمرہ:لوزیانا کے موسیقار
زمرہ:مالٹی نژاد امریکی شخصیات
زمرہ:مسیسپی کی اداکارائیں
زمرہ:مسیسپی کے کیتھولک
زمرہ:مسیسپی کے گلوکار
زمرہ:مک کومب، مسیسپی کی شخصیات
زمرہ:ڈانس پاپ موسیقار
زمرہ:ورلڈ میوزک ایوارڈ یافتگان
زمرہ:کیلیفورنیا کے انسان دوست
زمرہ:لوزیانا کے رقاص
زمرہ:لوزیانا کے انسان دوست
زمرہ:مسیسپی کے رقاص
زمرہ:مسیسپی کے انسان دوست
زمرہ:سونی میوزک کے فنکار
زمرہ:آر سی اے ریکارڈز کے فنکار
زمرہ:اکیسویں صدی کے رومن کیتھولک
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے ملحدین
زمرہ:امریکی ملحدین
زمرہ:سابقہ رومن کاتھولک
زمرہ:امریکی خواتین یاداشت نگار
زمرہ:گریمی ایوارڈ فاتحین
زمرہ:لوزیانا کے نغمہ نگار
زمرہ:مسیسپی کے نغمہ نگار
زمرہ:رومن کیتھولک مذہب میں تبدیل
زمرہ:ریاستہائے متحدہ کے اصطباغی
زمرہ:21ویں صدی کے اداکار
زمرہ:سونی بی ایم جی کے فنکار
زمرہ:پاپ گلوکار
زمرہ:نغمہ نگار
زمرہ:امریکی پاپ موسیقار
الطاف حسین (ضد ابہام)

* الطاف حسین حالی، سابق مشہور شاعر
* الطاف حسین، پاکستان کی سیاسی جماعت متحدہ قومی موومنٹ کے بانی
* الطاف حسین (صحافی)، سابق پاکستانی صحافی

زمرہ:انسانی ناموں والے ضد ابہام صفحات
زمرہ:بقید حیات شخصیات
زمرہ:سری نگر کی شخصیات
زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
خرد سیارچہ بیثباتی

[تصغیر|350px|بائیں| [ڈی این اے کی متوالیت کا ایک گراف رحلانی (Electropherogram) جو خرد سیارچہ کی بے ثباتی کو ظاہر کرتا ہے۔ یہ اصل میں ھلامہ برقی رحلان کی نسبت والا ایک اختبار ہوتا ہے۔ (تفصیل کے لیے متن دیکھیے)]]
خرد سیارچہ بے ثباتی (Microsatellite instability) جیسا کہ نام سے ظاہر ہے کہ خرد سیارچے (Microsatellite) کی بے ثباتی یا بے استقلالی کو کہا جاتا ہے۔ خرد سیارچے (Microsatellites) ایسے ڈی این اے کے ٹکڑے یا قطعات ہوتے ہیں کہ جو اپنی نوعیت میں تکراری ہوں۔ یعنی آسان الفاظ میں یوں کہ سکتے ہیں کہ ڈی این اے کے چار قواعد (قاعدہ ڈی این اے کی اکائی کو کہا جاتا ہے) میں سے کوئی ایک، دو یا تین یا چاروں (A G C T) قواعد اپنی ترتیب کی تکرار کرتے ہیں اور یہ تکرار ڈی این اے کے سالمے پر ایک قطار کی صورت پائی جاتی ہے۔ گو کہ ان کی طوالت مختلف افراد میں مختلف ہوتی ہے مگر کسی ایک ہی انسان میں انکا ایک مستقل طوالت والا مجموعہ پایا جاتا ہے۔ انسان میں اکثر ملنے والا ایک خرد سیارچہ CA کی تکرار کا دونیوکلیوٹائڈ (dinucleotide) ہوتا ہے جو انسان کے موارثہ (genome) میں ہزاروں مقامات پر پایا جاتا ہے۔
*  نمونۂ خرد سیارچہ 
درج ذیل میں ڈی این اے کا ایک ایسا قطعہ دیا گیا ہے جس میں ایک خرد سیارچہ موجود ہے۔ جیسا کہ اوپر بیان آیا کہ خرد سیارچات کی ایک عام کیفیت یہ ہوتی ہے کہ اس میں CA کی تکراری متوالیہ (sequence) پایا جاتا ہے جو اکثر 2 تا 5 بار کی تکرار ہوتی ہے جس کو درج ذیل ڈی این اے کے ٹکڑے میں سرخ رنگت سے ظاہر کیا گیا ہے۔

 ATGCGCTCACACACACAGTGATCAC  
 TACGCGAGTGTGTGTGTCACTAGTG 

اوپر دیے گئے ڈی این اے کے متوالیہ میں CA تکراری خرد سیارچے کی طوالت 5 تکراری دیکھی جا سکتی ہے۔

## خرد سیارچہ سے خرد سیارچہ بیثباتی
اب ہوتا یوں ہے کہ اگر ڈی این اے کو کسی وجہ سے ضرر پہنچی ہو اور اس میں کوئی طفرہ (mutation) پیدا ہو چکی ہو تو پھر ایسے ڈی این اے میں خلیات کی مرمت کا کام ناکارہ یا ضعیف ہو جاتا ہے چونکہ اس کے DNA میں طفرہ کی وجہ سے اس کے نظام میں پائی جانے والی کوئی ایک یا ایک سے زائد ایسے وراثے (genes) اپنا کام درست نہیں کرپاتے جو سرطان کی سرکوبی کرنے والے وراثے (tumor suppressor genes) عام طور پر کرتے ہیں۔ اور ایسے خلیات کے ڈی این میں موجود خرد سیارچے (microsatellite) کے اندر بھی قواعد (bases) کی اغلاط جمع ہو جاتی ہیں، یعنی اس کا مطلب یہ ہوا کہ ان کی لمبائی یا تو بڑھ جاتی ہے یا پھر کم ہوجاتی ہے اور اسی قسم کے غیر معمولی طویل یا غیر معمولی چھوٹے خرد سیارچوں کی کیفیت یا موجودگی کو خرد سیارچہ بے ثباتی کہا جاتا ہے۔

زمرہ:سرطان
زمرہ:سلعیات
زمرہ:وراثیات
زمرہ:ڈی این اے
زمرہ:ویکی ڈیٹا سے مختلف مختصر وضاحت
خرد سیارچہ

خرد سیارچے (Microsatellites) ایسے ڈی این اے کے ٹکڑے یا قطعات ہوتے ہیں جنکو متکرر (motif) کہا جاتا اور ایسا کہنے کی وجہ یہ ہے کہ جیسے کسی بات یا شے کا کوئی موضوع بار بار اپنے آپ کو دہراتا ہے بالکل اسی طرح یہ متکرر (ڈی این اے کے قواعد) بھی خود کو دہراتے ہیں اور اپنی تکرار پیش کرتے ہیں۔ ان کی یہ تکرار عام طور پر 2 تا 5 بار ہوتی ہے۔ آسان الفاظ میں یوں کہ سکتے ہیں کہ ڈی این اے کے چار قواعد (قاعدہ ڈی این اے کی اکائی کو کہا جاتا ہے) میں سے کوئی ایک، دو یا تین یا چاروں (A G C T) اپنے آپ کو بار بار دہرائیں اور یہ تکرار ڈی این اے کے سالمے پر ایک قطار کی صورت پائی جاتی ہو۔ گو کہ ان کی طوالت مختلف افراد میں مختلف ہوتی ہے مگر کسی ایک ہی انسان میں انکا ایک مستقل طوالت والا مجموعہ پایا جاتا ہے۔ انسان میں اکثر ملنے والا ایک خرد سیارچہ CA کی تکرار کا دونیوکلیوٹائڈ (dinucleotide) ہوتا ہے جو انسان کے موارثہ (genome) میں ہزاروں مقامات پر پایا جاتا ہے۔ اس قسم کے CA کے تکراری خرد سیارچے کو  (CA)n  سے ظاہر کیا جاتا ہے۔ 
## مثال
درج ذیل میں ڈی این اے کا ایک ایسا قطعہ دیا گیا ہے جس میں ایک خرد سیارچہ موجود ہے۔ جیسا کہ اوپر بیان آیا کہ خرد سیارچات کی ایک عام کیفیت یہ ہوتی ہے کہ اس میں CA کی تکراری متوالیہ (sequence) پایا جاتا ہے جو اکثر 2 تا 5 بار کی تکرار ہوتی ہے جس کو درج ذیل ڈی این اے کے ٹکڑے میں سرخ رنگت سے ظاہر کیا گیا ہے۔

 ATGCGCTCACACACACAGTGATCAC  
 TACGCGAGTGTGTGTGTCACTAGTG 

اوپر دیے گئے ڈی این اے کے متوالیہ میں CA تکراری خرد سیارچے کی طوالت 5 تکراری دیکھی جا سکتی ہے۔ مزید یہ کہ اس متوالیہ سے یہ بھی عیاں ہے کہ یہ ایک  (CA)n  قسم کا خرد سیارچہ ہے۔
## یک، دو اور سہ
سب سے عام شکل جو خرد سیارچوں کی اب تک کی سالماتی حیاتیات کی تحقیق سے سامنے آئی ہے وہ دو نیوکلیوٹائڈوں سے ملکر بنی ہوئی ہوتی ہے جس کو ظاہر ہے کہ دونیوکلیوٹائڈی (dinucleotide) کہا جاتا ہے کیونکہ اس میں دو نیوکلیوٹائڈ (عموما C اور A) شامل ہوتے ہیں۔ بعض اوقات یہ خرد سیارچے صرف ایک ہی نیوکلیوٹائڈ کے متکرر (motif) یعنی تکرار پر بھی مشتمل ہوتے ہیں مثال کے طور پر 5 یا 6 یا زائد A کی تکرار اور ایسی صورت میں ان کو اس نیوکلیوٹائڈ کی علامت کے ساتھ ظاہر کیا جاتا یعنی A کے لیے  (A)n  لکھ کر ظاہر کیا جاتا ہے۔ ایسے ہی ایک نیوکلیوٹائڈ کے متکرر کو یک نیوکلیوٹائڈ (Mononucleotide) خرد سیارچہ کہا جاتا ہے۔ اگر یہ خرد سیارچے تین تین نیوکلیوٹائڈ کی تکرار سے بنے ہوں تو پھر ان کو سہ نیوکلیوٹائڈ (Trinucleotide) خرد سیارچہ کہا جاتا ہے۔ سہ نیوکلیوٹائڈی خرد سیارچوں میں عموما بڑھنے کا رجحان دیکھنے میں آتا ہے۔ اگر خرد سیارچے غیر معمولی طور پر طویل اور یا پھر چھوٹے ہو جائیں تو ان کی ایسی کیفیت کو خرد سیارچہ بےثباتی (Microsatellite instability) کہا جاتا ہے، ایسی کیفیت عام طور پر ڈی این اے میں کسی ضرر یا طفرہ (mutation) کی وجہ سے پیدا ہو سکتی ہے۔

زمرہ:سلعیات
زمرہ:وراثیات
زمرہ:ڈی این اے
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلیائی حیاتیات
زمرہ:حیاتیاتی ٹیکنالوجی
سنگ مرارہ

**سنگِ مرارہ** (gallstone) پتے یعنی مرارہ (gallbladder) اور /یا صفراوی قنات (bile duct) میں بننے والی پتھر نما شے کو کہا جاتا ہے جو اصل میں افراز (secretions) کے سخت ہو جانے سے وجود میں آتی ہے۔ اس کو عام الفاظ میں پتے کی پتھری یا جگر کی پتھری بھی کہا جاتا اور طب میں اس مرض یا کیفیت کا نام سنگِ صفراوی (cholelithiasis) ادا کیا جاتا ہے۔

## نگار خانہ

Image:Gallstones.JPG|
Image:Gallstone µCT.jpg|


زمرہ:جراحی
زمرہ:طب جگر
زمرہ:طب معدہ و آنت
زمرہ:کامنز زمرہ جس کا ربط ویکی ڈیٹا پر ہے
زمرہ:آر ٹی ٹی
زمرہ:پیٹ کا درد
وجع المفاصل

شعالیت (rheumatism) ایک خاصی مشہور مگر اتنی ہی غیر مخصوص اصطلاح ہے کہ جو ایسے اضطراب (disorder) کے لیے اختیار کی جاتی ہے جس میں سوزش (inflammation)، انحطاط (degeneration) اور ضامی نسیجوں (connective tissues) میں استِقلابی خلل پیدا ہوتا ہو۔ عام طور پر یہ کیفیت جوڑوں اور ان سے متصل نسیجات مثلا عضلات اور رباط وغیرہ میں بکثرت دیکھنے میں آتا ہے مگر یہ مرض ہمیشہ جوڑوں تک ہی محدود نہیں ہوتا بلکہ پھیپڑوں اور قلب وغیرہ میں بھی نمودار ہو سکتا ہے۔ جب یہ غالب طور پر جوڑوں کو متاثر کر رہا ہو تو پھر اس کے لیے م
خصوص لفظ سوزش مفصل (arthritis) استعمال کیا جاتا ہے۔ وہ علم جس میں اشعالیت کا مطالعہ کیا جاتا ہے اسے اشعالیات (Rheumatology) کہتے ہیں۔ 

زمرہ:اشعالیات
زمرہ:چھوٹے پیغام خانوں کا استعمال کرنے والے مضامین
عصبون حرکی مرض

عصبون حرکی امراض (motor neuron diseases) اصل میں بڑھتے رہنے والے اعصابی اضطرابات (disorders) کا ایک مجموعہ ہوتا ہے جو حرکی عصبون (یعنی حرکت پیدا کرنے والے عصبون (neuron)) کو متاثر کرتی ہیں۔ اس کو MND کے اختصار سے بھی ظاہر کیا جاتا ہے۔

زمرہ:اعصابیاتی امراض
زمرہ:نایاب بیماریاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت

زمرہ:مضاعف تصلب
اختلال عضلات

**اختلال عضلات**  ایک ایسے اعصابی اضطراب (disorder) کو کہا جاتا ہے جس میں جسمانی حرکات میں ہم آہنگی اور ارتباط ناپید اور عضلاتی (muscular) افعال غیر منظم ہو جاتے ہیں، بالفاظ دیگر اعضا کی حرکات پر قابو نہیں رہتا۔

## حوالہ جات

زمرہ:اعصابیاتی امراض
لاشامہ

**لاشامہ** (anosmia) کسی بھی وجہ سے ضائع یا ناکارہ ہوجانے والی سونگھنے کی طاقت یا قوت شامہ کی ناکارگی کو کہا جاتا ہے۔

## حوالہ جات

زمرہ:اعصابیاتی امراض
زمرہ:علامات و اشارات
زمرہ:مشمومی نظام
دورہ قلب

سے مراد دل کے عضلات کی احتشاء یعنی ان کو خون کی فراہمی میں رکاوٹ کی ہوتی ہے۔ انگریزی میں اسے Myocardial infarction کہتے ہیں جسے اکثر MI کے اختصار سے بھی لکھا جاتا ہے۔ اس کا اردو طبی نام تنخر عضل قلب یا ميتوتۃ القلب ہے۔

## وجوہات
تصغیر|کسی چیز کی وجہ سے دل کے رگ میں رکاوٹ پیدا ہو گئی ہے اس لیے اس رگ سے خون نہیں گذر پا رہا۔
جب خون کسی رگ سے گزرتا ہے تو کسی وجہ سے اس رگ میں رکاوٹ پیدا ہو جاتا ہے یا بند ہوجاتا ہے جس کے نتیجے میں خون آگے سپلائی نہیں ہو پاتا اس کو کہا جاتا ہے دل کا دورہ۔ دل کے بہت سے نقصانات ہو سکتے ہیں لیکن یہ دورے کے نوعیت پر مشتمل ہے یعنی اگر رگ تھوڑا سا بند ہو گیا ہے تو تکلیف ہوتی ہے لیکن بآسانی علاج ہوجاتا ہے لیکن اگر رگ زیادہ بند ہو گیا ہے یا بالکل ہی بند ہو گیا ہے تو انسان جاں بحق ہوجاتا ہے۔

## علامات
دل کے دورے کے متلع ماہر امراض دل کے مطابق چند عام علامات درج ذیل ہیں:

* سینے میں بھاری پن محسوس ہوتا ہے یامعدے کے اوپر والے حصے میں ناقابل برداشت درد ہوتا ہے جو شدید ہوتا ہے

* بائیں بازو میں درد ہے یاجبڑے اور گردن میں درد ہونے کے ساتھ سانس میں دشواری محسوس ہو رہی ہوتی ہے
* مردوں میں اکثر یہ علامت ظاہر ہوتی ہے کہ سینے میں ناقابل برداشت درد ہوتی ہے جبکہ خواتین میں سانس لینے میں دشواری سمیت جبڑوں میں درد ہوتی ہے۔
* اس کے ساتھ اگر آپ کو ٹھنڈے پسینے آنے لگیں۔
:**نوٹ**:درج بالا وہ علامات ہیں جو عام طور پر واقع ہوتے ہیں،اس کے علاوہ چند اور علامات بھی ہو سکتے ہیں۔

## مزید دیکھیے
* احتشاء (Infarction)
* توقفِ قلب
* عَجزِ قلب

زمرہ:اسباب اموات
زمرہ:قلبی وعائی امراض
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:امراض قلب
زمرہ:قلبیات
زمرہ:بڑھاپے سے منسلک بیماریاں
نقرس

**گنٹھیا** یا **نقرس** (Arthritis) یہ ان بہت سی ملتی جلتی بیماریوں کا مجموعی نام ہے جن میں جسم کے جوڑ درد کرنے لگتے ہیں۔ اسے جوڑوں کا ورم بھی کہتے ہیں۔ نقرس کی کچھ اقسام کے لیے بعض اوقات وجع المفاصل (Rheumatism) کی اصطلاح استعمال ہوتی ہے۔ وجع المفاصل عضلات، جوڑوں اور انھیں جوڑنے والے حصوں کے ورم سے متعلق ہے۔ یہ بیماری جسم کی واصل یافتوں (Connective tissues) حملہ آور ہوتی ہے اور ان میں سوزش پیدا کرتی ہے۔ واصل بافتوں کا تعلق ہڈیوں، غضروف، رباط، عضلات اور اوتار سے ہے۔

ہلکی قسم کے نقرس میں مریض کو معمولی تکلیف محسوس ہوتی ہے جبکہ شدید نقرس میں معذوری کی نوبت آ جاتی ہے۔ نقرس زدہ جوڑ سوج کر بے لچک ہو جاتے ہیں اور بعض اوقات حرکت بھی نہیں کر سکتے۔ اگرچہ یہ بیماری عام طور پر بوڑھے لوگوں میں پائی جاتی ہے لیکن کسی بھی عمر کے آدمی کو لاحق ہو سکتی ہے۔ نقرس کے مرض میں عورتیں مردوں سے دو گنا مبتلا ہوتی ہیں۔ پھر یہ مرض انسانوں تک محدود نہیں بلکہ میزو زوئک دور (Mesozoic cra) کے ڈائنوسار بھی نقرس میں مبتلا ہو جاتے تھے۔

نقرس کی بہت سی اقسام کی صحیح وجہ معلوم نہیں ہو سکی البتہ کچھ اقسام چوٹوں اور زخموں کی وجہ سے یا خون میں بعض کیمیائی مادوں کی زیادتی سے لاحق ہوتی ہیں۔ نقرس کی کچھ دوسری قسمیں کثرت استعمال سے غضروف کے گِھس کر ختم ہونے سے پیدا ہوتی ہیں۔ کبھی کبھار کسی طرح کی الرجی سے بھی یہ مرض پیدا ہو جاتا ہے۔

حال ہی میں سائنس دانوں نے نقرس کی ایک ایسی قسم دریافت کی ہے جس کے بارے میں ان کا خیال ہے کہ یہ کسی وائرس سے پیدا ہوتی ہے۔ انسانوں میں یہ وائرس ایک چچڑی کے کاٹنے سے منتقل ہوتے ہیں۔

نقرس کے علاج کے لیے عام طور پر اسپرین گروہ کی ادویات استعمال ہوتی ہیں۔ یہ ادویات درد اور سوجن کو کم کر دیتی ہیں۔ اس مرض میں مبتلا کچھ لوگوں کو فزیو تھراپی (Physiotherapy) کروانے کا مشورہ دیا جاتا ہے۔ اس طریقے میں جسم کے متاثرہ حصے کی مالش کی جاتی ہے اور جسم میں آواز کی لہریں داخل کی جاتی ہیں۔ کبھی سرجری کا سہارا لیا جاتا ہے اور پرانا جوڑ نکال کر نیا مصنوعی جوڑ لگا دیا جاتا ہے۔

## اسباب

کرکری ہڈی ہمارے جسم میں ایک مضبوط لیکن لچکدار کنیکٹیو(connective) ٹشو ہے۔ جب ہم حرکت کرتے ہیں یا جوڑ پر زور دیتے ہیں تو یہ دباؤ اور جھٹکے کو جذب کر کے جوڑ کی حفاظت کرتا ہے۔ اس کرکری ہڈی میں معمولی سی کمی بھی سوزش مَفصِل کا سبب بنتی ہے۔

## علامات

جوڑوں میں درد ، سختی اور سوجن سب سے زیادہ عام علامات ہیں۔ چلنے میں دشواری اور جوڑوں کے گرد جلد کا سرخ ہونا بھی اس مرض کی علامت ہے۔ اس سے متاثرہ لوگ صبح کے وقت اسے زیادہ محسوس کرتے ہیں۔

## متاثر ہونے والے جوڑ

* انگلیوں کے نچلے جوڑ
* انگلیوں کے درمیانے جوڑ
* انگوٹھے کا جوڑ
* گردن کا عنقی مہرہ
* کمر کا نچلا حصہ
* گھٹنے
* کولہے کے جوڑ
* پاؤں کے انگوٹھے کی جڑ کا جوڑ

## تشخیص

اس کی تشخیص کے لیے اینٹی سی سی پی(Anti CCP), آر ایف (RF)اور اے این اے (ANA) نامی ٹیسٹ کرائے جاتے ہیں۔ جن سے اس کی جانچ ہوتی ہے۔
## حوالہ جات

زمرہ:التہابات
زمرہ:آرتھرائٹس
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:متعدی امراض
معطیات امراض

ڈیٹا امراض (Diseases Database) اصل میں ایک آن لائن موقع ہے جو امراض کے بارے میں خاصے وسیع ڈیٹا رکھتا ہے۔ اسے اس اردو ویکی پیڈیا پر بعض جگہوں پر صرف ڈیٹا سے ظاہر کیا گیا ہے جبکہ اس کا ربط اسی صفحے پر لے آتا ہے۔ 
## بیرونی روابط
* معطیات امراض کا موقع

زمرہ:جماعت بندی
زمرہ:معلوماتیۂ حیاتیات
زمرہ:طب
زمرہ:ویکی ڈیٹا سے مطابقت رکھنے والی مختصر تفصیل
زمرہ:طبی ادب
زمرہ:آن لائن ڈیٹا بیس
زمرہ:امراض
زمرہ:برطانوی ویب سائٹس
زمرہ:ڈیٹابیس
ای میڈیسن

**ای میڈیسن** طب کے موضوعات پر مضامین رکھنے والا ایک بہت وسیع موقع ہے جو آن لائن دستیاب ہے۔ اس اردو دائرہ المعارف پر اس کو بعض جگہوں پر اسے طرازی محدودات (technical restrictions) کی وجہ سے ایمیڈ کے اختصار سے ظاہر کیا گیا ہے۔
## بیرونی روابط
* ای میڈیسن کا موقع آن لائن

زمرہ:آن لائن ڈیٹا بیس
زمرہ:طبی مواقع
زمرہ:ویب سائٹ
زمرہ:ویکی ڈیٹا سے مطابقت رکھنے والی مختصر تفصیل

زمرہ:1996ء میں قائم ہونے والی نگہداشت صحت کمپنیاں
بین الاقوامی درجہ بندی امراض

**بین الاقوامی جماعت بندی امراض** کو انگریزی میں International Statistical Classification of Diseases کہا جاتا ہے اور اس کا اختصار ICD کیا جاتا ہے۔ اس اردو دائرہ المعارف پر اسے چند جگہوں پر، انٹرنیشنل (ا) کلاسیفیکیشن (ک) ڈزیزز (ڈ) کی مناسبت سے ا + ک + ڈ = اکڈ کے اختصار سے ظاہر کیا گیا ہے۔

## بیرونی روابط
### آئی سی ڈی 9
#### نظرطائر
* سی ڈی سی کے موقع پر آئی سی ڈی کی وضاحت

#### رموز کی تلاش
* آئی ایم آر پی ڈیٹا پر 2007 کے مکمل رموز آن لائن 
* ویکٹس کے موقع پر آئی سی ڈی 9 رموز کی تلاش کا سافٹ ویئر

### آئی سی ڈی 10
#### نظر طائر
* عالمی ادارۂ صحت کے موقع پر آئی سی ڈی کا صفحۂ رئیسہ
* سی ڈی سی کے موقع پر آئی سی ڈی 10 کی وضاحت

#### رموز کی تلاش
* عالمی ادارۂ صحت کے موقع پر آئی سی ڈی رموز کی آن لائن تلاش 
* شمالی کیرولائنا کے موقع پر آئی سی ڈی 10 کی تلاش

#### تجدیدات
* عالمی ادارۂ صحت کے موقع پر آئی سی ڈی 10 کی تجدیدات (آپ دیٹس)

### آئی سی ڈی 9 سی ایم اے کا 10 اے ایم میں تغیر
* تغیر کے بارے میں وضاحتیں

زمرہ:جماعت بندی
زمرہ:طب
زمرہ:عالمی ادارہ صحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:تشخیصی رموز
زمرہ:ذہنی عوارض
زمرہ:صحت اور طبی تنظیمیں
زمرہ:درجہ بندی نظام
زمرہ:درجہ بندی کے نظام
زمرہ:امراض
عدمِ کلام

عدم کلام جیسا کہ نام سے ظاہر ہے کہ قوتِ کلام کے ناپید ہونے کو کہا جاتا ہے۔ یہاں قابل غور بات یہ ہے کہ لفظ کلام استعمال ہوا ہے نہ کہ آواز، یعنی آواز ختم ہو نہ ہو (بعض اوقات آواز ختم بھی ہو جاتی ہے اور بعض اوقات آواز مکمل ختم نہیں بھی ہوتی)، دماغ کی وہ صلاحیت معذور ہوجاتی ہے کہ جو کلام یا قابل فہم گفتگو کا موجب ہوتی ہے۔ اسے حُبسہ بھی کہتے ہیں اور انگریزی میں aphasia کہا جاتا ہے۔ اوپر کے بیان سے یہ بات واضح ہو گئی ہوگی کہ یہاں عدم کلام سے مراد کلام کی ناپیدی یا کلام کا ناقص ہونا یا نا ہونا ہے اس سے مراد گونگے پن (mute) کی نہیں ہے۔

## مزید دیکھیے
* خلل کلام (Dysphasia)
* فقر کلام (alogia)

زمرہ:ابلاغی امراض
زمرہ:اعصابیات
زمرہ:عدم کلامی
زمرہ:علم الاعصاب
زمرہ:ویکی ڈیٹا سے مختلف مختصر وضاحت
نیلی مسجد

تصغیر|سلطان احمد مسجد

دنیا بھر میں کئی مساجد **نیلی مسجد** کے طور پر معروف ہیں جن میں سب سے مشہور ترکی کے شہر استنبول کی سلطان احمد مسجد ہے۔ 
تصغیر|سلطان صلاح الدین عبد العزیز مسجد

اس کے علاوہ ملائیشیا کے شہر شاہ عالم میں واقع سلطان صلاح الدین عبد العزیز مسجد بھی نیلی مسجد کے طور پر جانی جاتی ہے۔ 

ان کے علاوہ افغانستان کے شہر مزار شریف میں واقع روضۂ شریف، ایران کے شہر تبریز کی نیلی مسجد، تبریز، مصر کے دارالحکومت قاہرہ کی نیلی مسجد اور آرمینیا کے دار الحکومت یریوان کی نیلی مسجد بھی اسی نام کی حامل ہیں۔ 

اپنے متعلقہ مضمون پر جائیے: 
*سلطان احمد مسجد 
*سلطان صلاح الدین عبد العزیز مسجد
*روضۂ شریف
*نیلی مسجد، تبریز
*نیلی مسجد، قاہرہ 
*نیلی مسجد، یریوان 

زمرہ:مساجد
عنوانات موضوعات طب

**عنوانات موضوعات [[طب]]** (Medical Subject Headings، میش)۔ اس کے لیے بعض مقامات پر اس اردو دائرہ المعارف پر خانۂ معلومات میں اسے عنوانات کے اختصار سے لکھا گیا ہے۔

## بیرونی روابط
* عنوانات موضوعات طب کا صفحۂ رئیسہ جو قومی مکتبۂ صحت (امریکا) کے تحت جاری کیا گیا ہے

## حوالہ جات

زمرہ:جماعت بندی
زمرہ:کتب خانوی درجہ بندی نظام
زمرہ:معلوماتیۂ حیاتیات
زمرہ:طبی تحقیق
زمرہ:نظامات برائے انتظام مشتملات
زمرہ:طبی اصطلاحات
سلیمیہ مسجد، ادرنہ

*سلیمیہ مسجد* (ترکی زبان: *Selimiye Camii*) ترکی کے شہر ادرنہ کی ایک مسجد ہے۔ یہ مسجد عثمانی سلطان سلیم دوم کے حکم پر تعمیر کی گئی اور اسے مشہور معمار سنان پاشا نے 1568ء سے 1574ء کے درمیان تعمیر کیا۔ اسے سنان پاشا کے فن کا عظیم ترین شاہکار اور اسلامی طرز تعمیر کا شاندار نمونہ سمجھا جاتا ہے۔
اس مسجد کے مینار ترکی کے بلند ترین مینار ہیں جن کی بلندی 70.9 میٹر ہیں۔
یہ جامع مسجد ایک کلیہ (مسجد کے گرد شفا خانہ، مدرسہ، کتب خانہ اور حمام) کے مرکز میں قائم ہے جو ایک مدرسہ، دار الحدیث اور ایک آراستہ (دکانوں کی قطار) کے درمیان واقع ہے۔ اس میں ایک تاریخی شفا خانہ بھی واقع ہے جسے اب عجائب گھر بنا دیا گیا ہے۔
سنان نے مسجد کا طرز تعمیر ایسا رکھا کہ مسجد کے ہر کونے سے محراب صاف دکھائی دے۔ اس مسجد میں روایتی عثمانی طرز تعمیر کے حامل چار خوبصورت مینار بھی شامل ہیں جبکہ ایک عظیم گنبد پر اس پر موجود ہے۔ مسجد کے گرد کتب خانے، مدرسہ، حمام، لنگر خانہ، بازار، شفا خانہ کے علاوہ ایک قبرستان بھی قائم کیا گیا تھا۔
1915ء میں بلغاریہ کی جانب سے ادرنہ کے محاصرے کے موقع پر مسجد کا گنبد بلغاری توپ خانے کی زد میں آ گیا لیکن مضبوط تعمیر کے صرف اس کی بیرونی تہ کو ہی نقصان پہنچا۔ مصطفی کمال اتاترک کے حکم پر اس نقصان کو درست نہیں کیا گیا۔ گنبد کو پہنچنے والا یہ نقصان مندرجہ ذیل تصویر میں نیلے دائرے کے عین بائیں جانب سرخ خانے میں کی خطاطی کے برابر میں دیکھا جا سکتا ہے۔
تصغیر|جامعہ سلیمیہ کے گنبد کا اندرونی منظر، گنبد کو پہنچنے والے نقصان کو دیکھنے کے لیے تصویر پر کلک کیجیے۔
1982ء سے 1995ء تک مسجد کی تصویر ترکی کے 10 ہزار لیرا کے نوٹ پر بھی آویزاں تھی۔
## متعلقہ مضامین
* ایاصوفیہ
* سلیمانیہ مسجد
* نیلی مسجد
* سنان پاشا
## بیرونی روابط
* سلیمیہ مسجد
* مسجد کی تصاویر
* مسجد کا طرز تعمیر

زمرہ:1574ء میں مکمل ہونے والی مذہبی عمارتیں
زمرہ:ادرنہ کی مساجد
زمرہ:ترک معماری
زمرہ:ترکیہ کی مساجد
زمرہ:ترکیہ کے تاریخی مقامات
زمرہ:ترکیہ میں امتیازی نشانات
زمرہ:ترکیہ میں مقامات عالمی ثقافتی ورثہ
زمرہ:سولہویں صدی کی مساجد
زمرہ:عثمانی معماری
زمرہ:قسطنطنیہ
زمرہ:کامنز زمرہ جس کا ربط ویکی ڈیٹا پر ہے
زمرہ:گنبد
زمرہ:گنبد والی مذہبی عمارات و ساخات
زمرہ:معمار سنان پاشا کی عمارات
زمرہ:ویکی ڈیٹا سے مختلف مختصر وضاحت
زمرہ:گنبدوں والی مسجد کی عمارتیں
زمرہ:ادرنہ میں عثمانی مساجد
زمرہ:ادرنہ میں سیاحوں کے لیے پرکشش مقامات
سینٹ پیٹرز برگ مسجد

**سینٹ پیٹرز برگ مسجد** (روسی:Санкт-Петербу́ргская мече́ть) روس کے شہر اور سابق دار الحکومت سینٹ پیٹرز برگ کی سب سے بڑی مسجد ہے۔ جب 1913ء میں اس مسجد کا افتتاح ہوا تو اس کو یورپ کی سب سے بڑی مسجد کا اعزاز حاصل ہوا تھا۔ اس کے میناروں کی بلندی 48 میٹر ہے جبکہ گنبد 39 میٹر بلند ہے۔ اس میں 5 ہزار نمازیوں کی گنجائش ہے۔

اس مسجد کا سنگ بنیاد 1910ء میں بخارا میں عبد الاحد خان کے اقتدار کی 25 ویں سالگرہ کے موقع پر رکھا گیا۔ اس مسجد کو امیر بخارا کے نام سے اس لیے موسوم کیا گیا کیونکہ انھوں نے اس مسجد کی تعمیر کے تمام اخراجات اپنے ذمے لیے تھے۔

اس وقت روسی دار الحکومت میں مسلمانوں کی تعداد 8 ہزار تھی اور یہ مسجد اس کی اکثریت کو اپنے اندر سمو سکتی تھی۔ ماہر تعمیرات الیگزینڈر وان گوگن نے مسجد کو سمرقند میں واقع امیر تیمور کے مقبرے "گور امیر" سے ملتے جلتے انداز میں تعمیر کیا۔ اس کی تعمیر 1921ء میں مکمل ہوئی۔

خواتین کے لیے نماز کی جگہ مسجد کی دوسری منزل پر واقع ہے جبکہ حضرات پہلی منزل پر عبادت کرتے ہیں۔ مسجد کو دوسری جنگ عظیم کے دوران 1940ء سے 1956ء تک عبادت کے لیے بند کر کے ایک گودام میں تبدیل کر دیا گیا۔ 1956ء میں دورۂ سینٹ پیٹرز برگ کے موقع پر انڈونیشیا کے پہلے صدر سوئیکارنو کے مطالبے پر مسجد کو واپس مسلمانوں کی تحویل میں دے دیا گیا۔ 1980ء میں مسجد میں تعمیر نو کا کام کیا گیا۔

## متعلقہ مضامین
سینٹ پیٹرز برگ

## بیرونی روابط
تصاویر اور معلومات

زمرہ:1921ء میں مکمل ہونے والی مساجد
زمرہ:روس کی مساجد
زمرہ:گنبد والی مذہبی عمارات و ساخات
زمرہ:ویب آرکائیو سانچے مع وے بیک روابط
زمرہ:کامنز زمرہ جس کا ربط ویکی ڈیٹا پر ہے
زمرہ:1913ء میں قائم ہونے والی اسلامی تنظیمیں
زمرہ:یورپ کی مساجد
زمرہ:گنبدوں والی مسجد کی عمارتیں
زمرہ:سینٹ پیٹرزبرگ میں مساجد
شیخ لطف اللہ مسجد

تصغیر|مسجد کا بیرونی منظر
تصغیر|مسجد کا بیرونی منظر
شیخ لطف اللہ مسجد ایران کے صفوی دور کی عظیم تعمیرات میں سے ایک ہے جو اصفہان کے معروف میدان نقش جہاں کے مشرقی جانب واقع ہے۔

یہ مسجد 1615ء میں صفوی خاندان کے شاہ عباس اول کے حکم پر تعمیر کی گئی۔ 

اس مسجد کے معمار محمد رضا ابن استاد حسین بنا اصفہانی تھے۔ مسجد کی تعمیر کا کام 1618ء میں مکمل ہوا۔ 

## نگار خانہ

فائل:Sheikh Lotf Allah Mosque2.jpg|
فائل:Dome wall and windows of the Sheikh Lotf Allah Mosque.jpg|
فائل:Sheikh-Lotf-Allah mosque wall and ceiling.jpg|
فائل:Sheikh Lotf Allah mosque - side of dome and windows.jpg|
فائل:Mithrab of the Sheikh Lotf Allah Mosque.jpg|
فائل:Iranian Tiles 1.JPG|
فائل:Sheikh Lotf Allah mosque entry gateway.jpeg|
فائل:Sheikh Lotf Allah mosque - harem wall detail.jpg|
فائل:Sheikh Lotf Allah 3D aa.jpg
فائل:Graphic designs for persian wikipedia's 14th birthday celebration (11).pdf


زمرہ:اصفہان کی مساجد
زمرہ:ایرانی معماری

زمرہ:1618ء میں مکمل ہونے والی مذہبی عمارات
ایقاظ

"**ایقاظ**" اردو کا ایک سہ ماہی اسلامی مجلہ ہے اور اردو و انگریزی پہ مشتمل ایک اسلامی ویب گاہ ہے۔
ایقاظا، یقظ اور یقظان کے جمع ہے اور اس سے مراد بیدار ہونے والا ہے یہ لفظ سورۃ الکہف میں آیا ہے اس کا معنی ہے جاگنے والا، بیدار۔ اصحاب کہف کو بیدار گمان کرنے کی وجہ یہ ہے کہ ان کی آنکھیں کھلی ہوئی تھیں یا اس وجہ سے کہ وہ کروٹیں بدلتے رہتے تھے۔
## بیرونی روابط
ویب گاہ

زمرہ:اسلامی رسائل
قل شریف مسجد

تصغیر|Ivan the Terrible
تصغیر
تصغیر|نیلے گنبد کی حامل قل شریف مسجد

**قل شریف مسجد** روس کے علاقے تاتارستان کے دار الحکومت قازان میں واقع مسجد ہے جو روس کی سب سے بڑی مسجد ہے جس کے بارے میں یہ بھی کہا جاتا ہے کہ یہ یورپ کی سب سے بڑی مسجد ہے۔

یہ مسجد 16 ویں صدی میں قازان میں تعمیر کی گئی۔ کہا جاتا ہے کہ اس مسجد کے مینار بھی تھے۔ اسے روایتی وولگا بلغاریہ انداز میں تیار کیا گیا تھا لیکن یورپی نشاۃ ثانیہ کے اولین دور کا اور عثمانی انداز بھی استعمال کیا گیا تھا۔ 1552ء میں سقوط قازان کے بعد روسیوں نے اس مسجد کو شہید کر دیا۔

تاتار دانشوروں کا کہنا ہے کہ قل شریف مسجد کے چند عنصر ماسکو میں قائم مشہور سینٹ بازل گرجے میں بھی دیکھے جا سکتے ہیں جن میں 8 مینار اور ایک مرکزی گنبد شامل ہے جو روایتی روسی طرز تعمیر سے مطابقت نہیں رکھتا۔ 1996ء میں اس مسجد کی دوبارہ تعمیر کا آغاز ہوا جو جدید طرز تعمیر کی حامل ہے۔ نئی مسجد کا افتتاح 24 جولائی 2005ء کو ہوا۔
## حوالہ جات

زمرہ:2005ء میں مکمل ہونے والی مذہبی عمارات
زمرہ:اکیسویں صدی کی مساجد
زمرہ:روس کی مساجد
زمرہ:قازان کی مساجد
زمرہ:کامنز زمرہ جس کا ربط ویکی ڈیٹا پر ہے
زمرہ:2005ء میں مکمل ہونے والی مساجد
زمرہ:یورپ کی مساجد
زمرہ:ویکی ڈیٹا سے مختلف مختصر وضاحت
زمرہ:تاتارستان
زمرہ:قازان
زمرہ:سنی مساجد
زمرہ:2005کی معماری
زمرہ:2005ء میں روس
زمرہ:مساجد
بی بی خانم مسجد

تصغیر|بی بی خانم مسجد کا بیرونی منظر

**بی بی خانم مسجد** ازبکستان کی مشہور تاریخی مسجد ہے جو 14 ویں صدی کے عظیم فاتح امیر تیمور نے اپنی اہلیہ سے موسوم کی تھی۔

تیمور نے 1399ء میں ہندوستان کی فتح کے بعد اپنے نئے دار الحکومت سمرقند میں ایک عظیم مسجد کی تعمیر کا منصوبہ بنایا۔ اس مسجد کا گنبد 40 میٹر اور داخلی راستہ 35 میٹر بلند ہے۔ جبکہ دوسری روایت کے مطابق بی بی خانم مسجد امیر تیمور کی بیویوں میں سے ایک نے اس وقت تعمیر کروائی تھی جب وہ جنگ پر نکلے ہوئے تھے۔ یہ مسجد انیسویں صدی میں زلزلے میں تباہ ہو گئی تھی جو بعد میں 1970 کی دہائی میں بحال کی گئی۔

اس مسجد کی تعمیر 1399ء میں شروع اور 1404ء میں مکمل ہوئی۔ لیکن بہت کم عرصے میں تعمیر کے باعث اس کی تعمیر میں کئی تکنیکی خامیاں تھیں جس کی وجہ سے یہ زیادہ عرصے قائم نہ رہ سکی اور بالآخر 1897ء کے زلزلے میں زمین بوس ہو گئی۔

1974ء میں حکومت ازبکستان نے اس کی تعمیر نو کا آغاز کیا اور موجودہ عمارت مکمل طور پر نئی ہے جس میں قدیم تعمیر کا کوئی حصہ شامل نہیں۔

## متعلقہ مضامین
* گور امیر
* شاہ زندہ
* ریگستان

## حوالہ جات
 

زمرہ:1404ء میں مکمل ہونے والی عمارات و ساخات
زمرہ:ازبکستان کی مساجد
زمرہ:پندرہویں صدی کی مساجد
زمرہ:پندرہویں صدی کی معماری
زمرہ:سمرقند میں عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:تیموری سلطنت
مسجد جینے

تصغیر|مسجد جینے
**مسجد جینے**  کچی اینٹوں سے تعمیر کردہ دنیا کی سب سے بڑی عمارت ہے اور سوڈانی۔ساحلی طرز تعمیر کا سب سے بڑا شاہکار سمجھی جاتی ہے۔ یہ مسجد مالی کے شہر جینے میں قائم ہے۔ اس مقام پر پہلی مسجد تیرھویں صدی میں قائم کی گئی تھی۔ جبکہ موجودہ تعمیر سن 1907ء سے موجود ہے۔ مسجد کی مرکزی دیواریں تین فٹ چوڑی ہیں۔ سال بھر کی موسمیاتی تبدیلیوں سے مسجد کو پہنچنے والے نقصان کی مرمت کے لیے ایک سالانہ تہوار منعقد کیا جاتا ہے۔ اس تہوار میں، کئی روز سے تیار کیا گیا گارا، مسجد کی دیواروں پر لیپ دیا جاتا ہے۔

اسےافریقا کے مشہور ترین مقامات میں سے ایک سمجھا جاتا ہے۔ سن 1988ء میں اقوام متحدہ کے ذیلی ادارے یونیسکو نے مسجد اور شہر کے قدیم حصے کو عالمی ثقافتی ورثہ قرار دیا۔

## بیرونی روابط

مسجد جینے

اینڈی گلہام کی تصاویر

زمرہ:1907ء میں مکمل ہونے والی مذہبی عمارات
زمرہ:1907ء میں مکمل ہونے والی مساجد
زمرہ:افریقی فن تعمیر
زمرہ:بیسویں صدی کی مساجد
زمرہ:تیرہویں صدی کی مساجد
زمرہ:مالی کی مساجد
زمرہ:ویکی ڈیٹا سے مطابقت رکھنے والی مختصر تفصیل
مسجد کتبیہ

تصغیر|جامع کتبیہ
**مسجد کتبیہ** یا **جامع کتبیہ** (عربی: جامع الكتبية) المغرب کے شہر مراکش کی سب سے بڑی مسجد ہے۔ اس مسجد کا مینار موحدین کے خلیفہ یعقوب المنصور (1184ء تا 1199ء) کے دور حکومت میں مکمل ہوا۔

یہ مسجد کتبیہ اس لیے کہلاتی ہے کیونکہ اس کے نیچے کتابوں کی دکانیں تھیں۔ اس زمانے میں مراکش میں لکھنے پڑھنے کا شوق انتہا درجے تک پہنچا ہوا تھا جس کا اندازہ اس بات سے لگایا جا سکتا ہے کہ کتابوں کی ان دکانوں کی تعداد ڈھائی سو تھی۔

اس مسجد کا مینار 69 میٹر (221 فٹ) بلند ہے۔ یہ مینار طرز تعمیر میں اپنے ہم عصر میناروں اشبیلیہ کے جیرالڈ اور رباط کے برج الحسان کے جیسا ہے کیونکہ یہ تینوں یعقوب المنصور کے عہد میں ہی تعمیر ہوئے۔ جیرالڈا اشبیلیہ کی جامع مسجد کا مینار ہے جبکہ برج الحسان یعقوب کے نامکمل منصوبوں میں سے ایک ہے۔ یعقوب نے رباط میں دنیا کی سب سے بڑی مسجد کی تعمیر شروع کروائی لیکن اس کی تکمیل سے قبل ہی انتقال کر گیا جس کے باعث یہ منصوبہ ادھورا رہ گیا اور صرف برج حسان اور بنیادی تعمیر ہی مکمل ہو سکی جو آج تک موجود ہے۔

جامع کتبیہ کی ایک دلچسپ چیز اس کا مقصورہ ہے۔ معماروں نے یہ مقصورہ اس طرح بنایا تھا کہ منصور کے مسجد میں داخل ہوتے ہی نمودار ہوجاتا اور جب وہ واپس چلا جاتا تو مقصورہ غائب ہوجاتا اور مسجد کی دیوار پہلے کی طرح برابر ہوجاتی۔
## حوالہ جات

زمرہ:1199ء میں مکمل ہونے والی عمارات و ساخات
زمرہ:1199ء میں مکمل ہونے والی مذہبی عمارات
زمرہ:بارہویں صدی کی مساجد
زمرہ:بربر فن تعمیر
زمرہ:المغرب کی مساجد
زمرہ:المغرب کی  معماری
زمرہ:موحد طرز تعمیر
زمرہ:موحدین
زمرہ:موری طرز تعمیر
زمرہ:کامنز زمرہ جس کا ربط ویکی ڈیٹا پر ہے
زمرہ:1195ء میں مکمل ہونے والی مذہبی عمارات
زمرہ:مراکش میں سیاحتی مقامات
زمرہ:مراکش میں مساجد